open-index/open-wikipedia-markdown huggingface dataset:
Lukáš Kobela

**Lukáš Kobela** (* 20. máj 1987, Bratislava) je slovenský skladateľ filmovej/TV a koncertnej hudby.

Je autorom hudby k celovečernému filmu *[[Lóve]]*, TV seriálu *[[Búrlivé víno]]*, projektu *Slovenskí hokejoví hrdinovia* a spoluautorom hudby k dokumentárnej trilógii *Tajomné Karpaty* či TV seriálom *Kuchyňa* a *[[Milenky (seriál)|Milenky]].*

## Biografia
Absolvoval Súkromnú strednú priemyselnú školu animovanej tvorby, následne odbor Masmediálna komunikácia na Univerzite sv. Cyrila a Metoda v Trnave a napokon odbor skladba na Konzervatóriu v Bratislave.

So svojim prvým sláčikovým kvartetom sa v roku 2013 umiestnil na 1. mieste v 1. kategórii Súťaže študentov konzervatórií Slovenskej republiky.

## Hudba pre film, TV a multimédiá
* 2018: *Milenky* (TV seriál)
* 2017: *Plan B* (príprava notového záznamu)
* 2017: *Po strništi bos* (príprava notového záznamu)
* 2017: *Kuchyňa* (TV seriál)
* 2017: *Živá rieka* (dokumentárny film)
* 2017: *Nesmrteľný les* (dokumentárny film)
* 2016: *Život v oblakoch* (dokumentárny film)
* 2016: *Učiteľka* (orchestrácia, príprava notového záznamu)
* 2015: *Wilsonov* (orchestrácia, príprava notového záznamu)
* 2013: *Don't Judge A Book* (online spot)
* 2012: *Búrlivé víno* (TV seriál)
* 2011: *Básničky spod perinky* (knižka pre deti)
* 2011: *Lóve* (celovečerný film)
* 2010: *Perdition* (študentský krátkometrážny film)
* 2010: *Slovenskí hokejoví hrdinovia* (online projekt)

## Koncertná tvorba
* 2017: *Prelúdium a fúga pre klavír č. 1*, Op. 15
* 2017: *Fúga pre husle, violončelo a klavír č. 3*, Op. 14
* 2016: *The Show Must Go On* (variačné rondo na tému Queen), Op. 13
* 2016: *Fúga pre husle, violončelo a klavír č. 2*, Op. 12
* 2016: *Fúga pre husle, violončelo a klavír č. 1*, Op. 11
* 2016: *Koncert pre violu a orchester*, Op. 10
* 2015: *Pod horou, pod horou* (pre miešaný zbor), Op. 9
* 2015: *Omnia Sponte Fluant* (pre lesný roh, soprán a miešaný zbor), Op. 8
* 2015: *Dicenda Sunt Omnia* (pre miešaný zbor), Op. 7
* 2014: *Rocky Meets Beethoven* (variácie pre saxofón, husle a klavír), Op. 6
* 2014: *Piesňový cyklus* (pre alt a bas), Op. 5
* 2014: *Rondo Eversum*, Op. 4
* 2013: *Tri obrazy* (suita pre fagot, violu a cimbal), Op. 3
* 2013: *Sláčikové kvarteto č. 1 c-mol*, Op. 2
* 2012: *Štyri prelúdia pre klavír*, Op. 1

## Referencie

## Externé odkazy
* Oficiálna webstránka
* SlovenskoZajtra.sk: Rozhovor 
* CinemaView.sk: Rozhovor
* fmkucmtrnava.blog.sme.sk: Rozhovor
* Film ''Lóve'' 
* *[http://burlivevino.markiza.sk/ Búrlivé víno]*
* *[https://vimeo.com/13922291 Slovenskí hokejoví hrdinovia]*

Kategória:Slovenskí skladatelia filmovej hudby
Kategória:Slovenskí hudobní skladatelia
Kategória:Osobnosti z Bratislavy
Pterodactyloidea

**Pterodactyloidea** je jednou z dvoch podskupín pterosaurov (druhou skupinou je Rhamphorhynchoidea). Do tejto skupiny patria vývojovo najvyspelejší a tiež najväčší zástupcovia pterosaurov. Objavili sa v období strednej jury a vymreli spolu s nelietavými dinosaurami na konci obdobia kriedy. 

Od primitívnejších ramforynchoidov ich odlišuje krátka chvostová časť chrbtice a dlhé krídlové metakarpálne kosti (kosti prednej končatiny). Väčšina odvodených druhov už mala zuby a dobre vyvinuté rôzne lebečné hrebene.  Do tejto skupiny patria tiež vôbec najväčšie známe lietajúce živočíchy všetkých čias, ako bol napríklad Quetzalcoatlus s rozpätím krídel až vyše 13 metrov.

## Systematika
Podľa D. Unwina, 2006.

* **Rad [[Pterosauria]]**
** **Podrad Pterodactyloidea**
*** rod Nemicolopterus
*** Nadčeľaď **Ornithocheiroidea** 
**** Čeľaď Istiodactylidae
**** Čeľaď Ornithocheiridae
**** Čeľaď Pteranodontidae
*** Nadčeľaď **Ctenochasmatoidea**
**** rod Cycnorhamphus
**** rod Feilongus
**** rod Pterodactylus
**** Čeľaď Ctenochasmatidae
***** rod Elanodactylus
***** rod Gegepterus
***** Podčeľaď Ctenochasmatinae
****** rod Beipiaopterus 
****** rod Ctenochasma
****** rod Eosipterus
****** rod Pterodaustro
***** Podčeľaď Gnathosaurinae
****** rod Cearadactylus
****** rod Gnathosaurus
****** rod Huanhepterus
****** rod Plataleorhynchus
*** Nadčeľaď **Dsungaripteroidea**
**** rod Germanodactylus
**** rod Herbstosaurus
**** rod Kepodactylus
**** rod Normannognathus
**** rod Tendaguripterus
**** Čeľaď Dsungaripteridae
*** Nadčeľaď **Azhdarchoidea**
**** Čeľaď Lonchodectidae
**** Čeľaď Tapejaridae
**** rod Thalassodromeus
**** rod Tupuxuara
**** Čeľaď Azhdarchidae

* Pterodaktyly s nejasným zaradením (*incertae sedis*)
** rod Araripesaurus
** rod Mesadactylus
** rod Mythunga
** rod Puntanipterus
** rod Santanadactylus

## Referencie
*
Nosorožec ostronosý

**Nosorožec ostronosý** (iné názvy: **nosorožec ostrorohý, nosorožec dvojrohý, nosorožec čierny**, zastarano *nosorožec africký*, ) je druh z čeľade nosorožcovitých. S nosorožcom tuponosým sú jedinými nosorožcami žijúcimi v Afrike. Podľa Medzinárodnej únie na ochranu prírody a prírodných zdrojov nosorožec ostronosý patrí medzi kriticky ohrozené druhy, trend celkovej populácie je stúpajúci, populácia stúpa vďaka prebiehajúcim ochranárskym programom, do ktorého patrí aj zvýšený monitoring a legislatívne opatrenia. Drvivá väčšina ostávajúcej populácie nosorožca ostronosého je chránená v štyroch štátoch, v Južnej Afrike, Namíbii, Zimbabwe a v Keni.

## Opis
Nosorožec ostronosý dorastá do dĺžky 2,9 až 3,1 metra, chvost meria . Dosahuje váhy od 0,9 do 1,3 tony. Podobne ako iné druhy nosorožcov, aj on má slabý zrak, zato sluch a čuch má výborný.

## Správanie
Je to samotár, obývajúci rozličné habitaty. Svoje domovské územie si označuje hromadami trusu a močom.  Kŕmi sa hlavne za šera alebo v noci. Cez deň je ukrytý v tieni alebo kališti. Votrelcov obvykle toleruje, ale je to veľmi nepredvídateľný živočích a môže náhle zaútočiť.

## Potrava
Nosorožec ostronosý sa živí ohrýzaním rozmanitých krov a nízkych stromov.

## Rozmnožovanie
Vo dvojici sa nosorožce ostronosé združujú iba v období rozmnožovania, alebo ak ide o matku s mláďaťom. Mláďa sa narodí po 15 mesiacoch gravidity. Novorodenec váži okolo , po pár týždňoch už prijíma pevnú stravu. Mláďa je odstavené od matky vo veku okolo dvoch rokov.

## Ochrana
Neutíchajúci záujem o rohy nosorožcov spôsobil ohromný pokles to 65 000 jedincov v roku 1970 na 2 500 v polovici 90. rokov. Populácia nosorožcov čiernych dosahuje dnes 3142 dospelých jedincov. Napriek zákonnej ochrane je riziko pytliactva také veľké, že niektoré nosorožce majú 24-hodinovú ozbrojenú stráž.

## Poddruhy
*Diceros bicornis bicornis
*†Diceros bicornis longipes – Vyhynul iba nedávno, oficiálne od roku 2011. Dôvodom bolo pytliactvo a nedostatok ochrany.
*Diceros bicornis michaeli
*Diceros bicornis minor

## Galéria

Súbor: Black rhino.jpg|Nosorožec ostronosý, Taronga zoo, Sydney, Austrália.
Súbor: BlackRhino2 CincinnatiZoo.jpg|Nosorožec čierny, Cincinnati Zoo.
Súbor: Black Rhinos Kenya.jpg|Matka s mláďaťom.


## Referencie

## Iné projekty

## Zdroje
* 

Kategória:Nosorožcovité
Kategória:Kriticky ohrozené druhy
Nosorožec jávsky

**Nosorožec jávsky** alebo **nosorožec sundský** () je kriticky ohrozený druh z čeľade nosorožcovitých.

## Opis
Dospelý jedinec tohto druhu dorastá do dĺžky 3 až 3,5 metra a dosahuje váhy až 1,4 tony. Okrem uší a chvostovej špičky nie je nikde osrstený. Hlboké záhyby hrubej kože vytvárajú za krokom akési sedlo či hrboľčekovité brnenie. Má jeden roh, ktorý väčšinou nepresahuje dĺžku , niektoré samice roh nemajú.

## Správanie
Je to samotársky nočný tvor. Samec je teritoriálny, svoje územie si značkuje hromadami trusu a mlákami moču. Živí sa ohrýzaním rozličných rastlín.

## Rozmnožovanie
K stretu a páreniu samca a samice dochádza v kalužiskách. Po gravidite trvajúcej 16 mesiacov sa narodí jedno mláďa, ktoré zostáva s matku 2 roky, možno aj dlhšie.

## Ohrozenie
Nosorožec jávsky bol zdecimovaný likvidáciou nížinných pralesov. V úkrytoch pobrežných mangrovov a bambusových močiarov sa zopár podarilo prežiť. V súčasnosti žije okolo 40 jedincov v národnom parku Ujung Kulon v Indonézií.

25. októbra 2011 WWF a IRF  potvrdili, že nosorožec jávsky vo Vietname vyhynul.

## Poddruhy
V súčasnosti poznáme tri poddruhy nosorožca jávskeho, z toho jeden žijúci.
*†*[[Rhinoceros sondaicus inermis]]*
*†*[[Rhinoceros sondaicus annamiticus]]*
**[[Rhinoceros sondaicus sondaicus]]*

## Referencie

## Iné projekty

## Zdroje
* 

Kategória:Nosorožcovité
Kategória:Kriticky ohrozené druhy
Cheers (Drink to That)

„**Cheers (Drink to That)**“ je poprocková skladba barbadoskej speváčky Rihanny vydaná ako šiesty singel z piateho štúdiového albumu *[[Loud]]*. Na písaní piesne spolupracovali skladatelia Andrew Harr, Jermaine Jackson, Stacey Barthe, Laura Pergolizzi, Corey Gibson, Chris Ivery, Lauren Christy, Graham Edwards, Avril Lavigne, Scott Spock. Videoklip bol na YouTube vydaný 26. augusta 2011 a objavili sa v ňom celebrity ako Avril Lavigne a Kanye West.

## Vydanie
Vydanie piesne ako singel potvrdila speváčka na Twitteri 24. júla 2011. Rihanna dlho chcela aby bola pieseň „Cheers (Drink to That)“ vydaná ako singel, no nakoniec ju vybrali až ako posledný. V piesni boli tiež použité úryvky z piesne „I'm With You“ kanadskej speváčky Avril Lavigne.

## Pozície v rebríčkoch

## Referencie

## Externé odkazy
* Oficiálny videoklip k piesni na YouTube

## Zdroj
* 

Kategória:Single z 2011
Kategória:Piesne Rihanny
Kategória:Single Rihanny
Kategória:Popové balady
Kategória:Poprockové piesne
Miranda do Douro (mesto)

**Miranda do Douro** je mesto (cidade) v rovnomennej obci (freguesia) a v rovnomennom okrese (município) v severozápadnej časti dištriktu  Bragança v Portugalsku.

## Všeobecné informácie
Samotné mesto je veľmi malé. Je tiež obklopené viacerými malými dedinkami, ktoré mesto obopínajú zo všetkých strán. Väčšina obyvateľov sú buď obchodníci, alebo farmári.  Ekonomická aktivita je najživšia v letných mesiacoch, kedy sem prichádzajú turisti. Najviac ich je zo Španielska, keďže mesto je blízko hraníc, ale prichádzajú  tiež z  Francúzska, USA, či Kanady.

## Dejiny

Mesto leží na hranici so Španielskom, pri rieke Douro, ktorá je hraničnou riekou. Najbližšie španielske mesto je Zamora, miesto podpisu Zamorskej zmluvy v roku 1143 medzi portugalským kráľom Afonsom I. a leónskym kráľom Alfonsom VII. Toto bol jeden z miľníkov uznania nezávislosti Portugalska, vyhlásenej v roku 1139.

## Kultúra
Mesto bolo stáročia izolované od zvyšku krajiny a stredoveký spôsob života je stále živý v tradíciach a dokonca aj v jazyku.
Gastronómia je jednou z miestnych zaujímavostí. "Posta à Mirandesa", je ťažký, tučný  steak, tradičné jedlo, ktoré je napodobnované vo zvyšku krajiny. Miestne víno má vysoké percento alkoholu (1718º) a je rovnako znakom miestnej kuchyne.
Historická štvrť mesta s katedrálou je takmer rovnaká ako v stredoveku. Väčšina domov je malých a jednoposchodových. Nachádza sa tu radnica a "Museu da Terra de Miranda" (múzeum Mirandy a okolia), ktoré zobrazuje archeologické vykopávky, vidiecky život, miestne kroje a tradičné masky. 
Mesto nemá žiaden priemysel a závisí kompletne  od obchodných aktivít, najmä predaja príborov a domáceho textilu a z dediny Palaçoulo. Turisti zo Španielska prichádzajú vo veľkých počtoch počas víkendov a sviatkov. V meste je niekoľko hotelov.
V okrese rovnakého mena sa nachádza viacero hydroelektrární.

## Mirandský jazyk
Miranda a okolie hovoria vlastným jazykom mirandčinou (*Mirandês*), jazykom blízkym nárečiu v regióne León v Španielsku. Tento jazyk bol v roku 1999 uznaný Portugalskom za jazyk, v ktorom sa môžu vybavovať miestne záležitosti.  

## Partnerské mestá
* Aranda de Duero, Kastília-León, Španielsko
* Bimenes, Astúria, Španielsko

## Iné projekty

## Externé odkazy
*Oficiálna stránka 
*Fotografie Miranda do Douro

Kategória:Mestá v Portugalsku
Nosorožec sumatriansky

**Nosorožec sumatriansky** (staršie: *nosorožec sumatranský*; ) je druh z čeľade nosorožcovitých. Zároveň je to najmenší a najsrstnatejší žijúci druh nosorožca.

## Opis
Nosorožce sumatrianske dorastajú v dospelosti do dĺžky 2,5 až 3,2 metra a vážia do . Kožné záhyby, typické pre ázijské nosorožce, sa nachádzajú iba v okolí krku. Typickým znakom pre tento druh je srsť a dva rohy. Najviac osrstené bývajú mláďatá. Tieto nosorožce majú, ako jediný druh z ázijských nosorožcov, dva rohy.

## Správanie
Cez deň oddychuje v kalisku, v noci spása vetvičky, listy, ovocie a výhonky mladých stromčekov. Rovnako ako všetky nosorožce, hrochy a podobné málo osrstené zvieratá sa váľa v bahne, ktoré mu na koži oschne, čím ho chladí a chráni povrch tela pred nepríjemným hmyzom.

## Rozmnožovanie
Gravidita trvá 7 až 8 mesiacov po nej sa narodí jedno mláďa, ktoré s matkou ostáva 18 mesiacov, až do jej ďalšieho pôrodu.

## Ohrozenie
Jeho vysoko položený habitat bol kedysi bezpečný, dnes sa stráca v dôsledku ťažby dreva. K ďalším hrozbám patria pytliaci ktorým ide o roh (predný môže dorásť do dĺžky ). Dnes je nosorožec sumatriansky kriticky ohrozený, žije ich menej ako 25.

## Iné projekty

## Zdroje
* 

Kategória:Nosorožcovité
Kategória:Kriticky ohrozené druhy
Wellnhoferia

**Wellnhoferia** bol rod malého opereného teropóda z čeľade Archaeopterygidae. Tento drobný, vtákom podobný dinosaurus žil v období vrchnej jury (asi pred 150 miliónmi rokov) na území dnešného Nemecka. Bol blízko príbuzný deinonychosaurom, ako boli rody Velociraptor alebo Deinonychus. Veľmi blízko príbuzný bol však najmä rodu Archaeopteryx z rovnakej oblasti. Jediný druh je **Wellnhoferia grandis**.

thumb|left|Welnhoferia (na obrázku v orandžovej farbe) v porovnaní s človekom
Skameneliny rodu Wellnhoferia boli objavené v 60. rokoch 20. storočia a v roku 1988 boli opísané ako fosílie veľkého jedinca rodu Archaeopteryx. Pôvodný nálezca kostru dokonca považoval za exemplár Compsognatha. V roku 2001 však prišiel poľský paleontológ Andrzej Elżanowski s poznaním, že sa tento exemplár od ďalších zástupcov druhu *A. litographica* odlišuje. Má napríklad kratšiu chvostovú časť chrbtice a tiež štvrtý prst dolnej končatiny. Preto bolo pre túto fosíliu stanovené nové rodové meno, Wellnhoferia. Niektorí paleontológovia (napr. Mayr *et al.*, 2007) však s týmto záverom nesúhlasia a považujú Welnhoferiu za veľkého jedinca Archeopteryxa.

## Referencie
* 

## Pozri aj
* Archaeopteryx

Kategória:Pravtákovité
Kategória:Jurské dinosaury
Kategória:Dinosaury z Európy
Kategória:Operené dinosaury
Miranda do Douro

**Miranda do Douro** môže byť v Portugalsku:
*okres (município), pozri Miranda do Douro (okres)
*obec (freguesia), pozri Miranda do Douro (obec)
*mesto (cidade), pozri Miranda do Douro (mesto)
Dušan Gabáni

**Dušan Gabáni** (* 6. jún 1946, Gbely) je slovenský športový komentátor a novinár.

## Životopis
Študoval na Fakulte telesnej výchovy a športu, odbor telesná výchova a zemepis. Po skončení štúdia učil na gymnáziu. V rokoch 1972 až 1995 pracoval v STV, komentoval atletiku, futbal, klasické lyžovanie, basketbal, hádzanú, volejbal, tenis a iné športy. Neskôr pracoval aj v televízii VTV.

Od roku 2001 až do súčasnosti pracuje v TA3, kde momentálne vykonáva funkciu redaktora športového oddelenia a redaktora športových programov.

Na základe predvianočného prieskumu o televíznom správaní sa divákov, ktorý na vzorke 5773 respondentov uskutočnila spoločnosť UPC Slovensko v mesiacoch október až december 2008, získal Gabáni 16 percent hlasov, čím sa stal najobľúbenejším športovým televíznym komentátorom.

Dňa 9. marca 2012 ho v ankete OTO uviedli do Siene slávy.

## Referencie


## Externé odkazy
* Dušan Gabáni na stránke  TA3.com

Kategória:Narodenia v 1946
Kategória:Slovenskí športoví komentátori
Kategória:Slovenskí novinári
Adžanta

**Adžanta** môže byť v Indii:
*sídlo so známymi jaskyňami v blízkosti, pozri Adžanta (sídlo)
*pohorie, pozri Adžanta (pohorie)
Viseu

**Viseu** môže byť:
* v Portugalsku:
**okres (município), pozri Viseu (okres)
**mesto (cidade), pozri Viseu (mesto)
**dištrikt, pozri Viseu (dištrikt)
**veľká metropolitná oblasť (grande area metropolitana), pozri Viseu (veľká metropolitná oblasť)
**diecéza
*v Brazílii: município, pozri Viseu (Brazília)
Jabberwocky

[right|thumb|250px|Žrublyfuk, autor ilustrácie je [John Tenniel (1871)]]

**Jabberwocky** je báseň Lewisa Carolla z knihy Za zrkadlom a čo tam Alica našla (Through the Looking-Glass and What Alice Found There). Bola preložená do viacerých jazykov. V slovenčine existuje z minulosti jej preklad pod názvom **Taradúr.**

Pražne je; hľa, slizopružké jazvrtky
zotradierne kolodujú po zátraví.
Vechťogáje clivia na tie vývrtky,
prasotnačky výstia, zlubčia - čo to spraví...

Daj pozor na Taradúra, synu môj,
chráň sa jeho hryzoľustí, zvlášť keď zurmí,
aj na vtáka Krvilaka priprav zbroj,
Tupír nech ťa nerozchvatne drapazúrmi!

Preložili Juraj a Viera Vojtkovci (1981)

Kategória:Básne
Kategória:Diela Lewisa Carrolla
Kategória:Literatúra v Spojenom kráľovstve
Spoločnosť Dcér kresťanskej lásky sv. Vincenta de Paul

thumb

**Spoločnosť Dcér kresťanskej lásky sv. Vincenta de Paul** (skratka **DKL**) alebo **vincentky** alebo **milosrdné sestry** je ženský rehoľný rád. Zakladateľmi rádu sú sv. Vincent de Paul a sv. Lujza de Marillac.

## Dejiny
Spoločnosť bola založená v roku 1633 v Paríži, vznikla pre pomoc ľuďom trpiacim duchovnou a telesnou biedou. 
Členkami rádu sa stávali jednoduché vidiecke dievčatá, ktoré vyučovali chudobné deti a siroty, navštevovali opustených starých ľudí. Zakladatelia rádu sv. Vincent de Paul (15811660) a sv. Lujza de Marillac (15911660) posielali sestry aj na bojiská k raneným vojakom, ku galejníkom, k väzňom a do nemocníc.

## Spoločnosť na Slovensku
Spoločnosť rehoľných sestier má na Slovensku zastúpenie v Nitre. Súčasnou sestrou predstavenou (v rok 2011) je sestra Alžbeta Anna Vološinová.

## Referencie


## Pozri aj
* Misijná spoločnosť sv. Vincenta de Paul - mužský rád

## Iné projekty

Kategória:Duchovné rády
Kategória:Ženské rehoľné rády a združenia
Palmela (okres)

**Palmela** je okres (município) v Portugalsku v dištrikte Setúbal cca  od Lisabonu. Jeho rozloha je  a žije tu 62 820 obyvateľov (2008). Jednou z jeho častí je obec a mestečko (vila) Palmela. 

## Časti
Okres sa skladá z 5 obcí (freguesias):
*Marateca
*Palmela
*Pinhal Novo
*Poceirão
*Quinta do Anjo

## Charakteristika
Meno okresu a mesta je odvodené od Cornelia Palma, rímskeho konzula, ktorý mesto založil. Pôvodná pevnosť Palmela, istý čas v rukách moslimov, bola v 12. storočí dobytá späť Portugalcami. Nachádza sa na kopci v oblasti zvanej Arrábida. Je to vidiecke mesto priamo v centre najväčšieho portugalského mestského územia, problémom je tunajší trend prisťahovalcov z veľkých miest. Nebezpečnejšou hrozbou pre mesto a jeho okolie predstavujú požiare.

Najznámejšou pamiatkou je už zmienený hrad (Castelo de Palmela), ktorý ponúka unikátny pohľad na celú oblasť polostrova Setúbal, Lisabon a pobrežie Atlantického oceánu. V minulých storočiach išlo o strategické miesto, dodnes je tu hlavný dopravný a železničný uzol.

V Palmele sa nachádzajú medzinárodné priemyselné podniky, ako Volkswagen (v obci Quinta do Anjo) či Coca-Cola. Nemalý je aj počet rodín zo zahraničia. 

Tunajší tradičný produkt, víno, dosiahol medzinárodných ocenení v niekoľkých slávnostiach napríklad v Bordeaux rovnako ako syr z mestečka Azeitão. Miestnym výrobkom sa venuje aj niekoľko festivalov, medzi najznámejšie patria Festa das Vindimas (Slávnosť vína) a Festival do Queijo, Pão e Vinho (Slávnosti syrov, chleba a vína).

Z Palmely pochádzal portugalský cestovateľ Hermenegildo Capelo. Krátko tu žili aj niektoré známe osobnosti, medzi nimi aj Hans Christian Andersen.

## Ekonomika
Oblasť z hľadiska ekonomického preslávila produkcia ovocia a vína. V 90. rokoch 20. storočia si Volkswagen zvolil Palmelu (presnejšie obec Quinta do Anjo) za miesto svojej  výroby, a stal sa najväčším zamestnávateľom v meste. Vytvára 1 % celkového HDP Portugalska. Spoločný podnik Volkswagenu a Fordu mal svoj jediný zámer – zostaviť model, ktorý sa bude predávať pod troma značkami – ako Volkswagen Sharan, Seat Alhambra a Ford Galaxy. V období rozkvetu podnik zvaný Autoeuropa takmer dosiahol hranicu  maximálnej produkcie (172 000 áut za rok). Potom ale Ford opustil spoločný podnik a výroba niektorých modelov bola ukončená. Produkcia automobilov značne poklesla a Volkswagen v Palmele musel súperiť o získanie nových modelov s ďalšími závodmi Volkswagen. Nakoniec bola Autoeuropa vybraná k výrobe nového Volkswagenu Eos, ktorá trvá od konca roku 2005. V tom istom roku 2005 tu bolo vyrobených 79 896 automobilov, zahŕňajúcich pôvodné modely a Eos. V roku 2008 začala Autoeuropa vyrábať aj nový model Volkswagen Scirocco. V budúcnosti bude však potrebné prevádzkovať nové modely, ktoré zaistia práceschopnosť výroby.

## Iné projekty

## Zdroj
* 

Kategória:Okresy v Portugalsku
Vincentky

**Vincentky** môžu byť:
*Spoločnosť Dcér kresťanskej lásky sv. Vincenta de Paul
*zriedkavejšie: názov kongregácie založenej v roku 1734 v Štrasburgu pod názvom Soeurs de la Charité (t.j. Milosrdné sesty/Sestry kresťanskej lásky) A. G. de Rohan-Soubisom a zároveň viacerých kongregácií, ktoré z nej vzišli v Nemecku, Rakúskej monarchii (aj jej nástupníckych štátoch), Indii, Južnej Kórei a pod. (v nemčine majú vždy názov Barmherzige Schwestern v. hl. Vinzenz von Paul, t.j. Milosrdné sestry sv. Vincenta de Paul), pozri Milosrdné sestry sv. Vincenta de Paul
Zoznam ženských rehoľných rádov a združení

Toto je **zoznam ženských rehoľných rádov a združení**.

## Pôsobiace na Slovensku

### Nepôsobia na Slovensku

## Referencie

## Pozri aj
* Zoznam mužských rehoľných rádov a združení
* Rehoľný rád

## Externé odkazy
* Zoznam ženských rádov na kbs.sk
* Ženské činné rehole, povolania.kbs.sk 
* Rímskokatolícke ženské rehole, kvrps.sk
* Gréckokatolícke rehole, kvrps.sk
* Ženské rehole, Rehole.sk
* Rehoľná abeceda, televízia Lux

Kategória:Kresťanské zoznamy
Kategória:Duchovné rády
Kategória:Ženské rehoľné rády a združenia
Palmela

**Palmela** môže byť v Portugalsku:
*okres (município), pozri Palmela (okres)
*obec (freguesia) a mestečko (vila), pozri Palmela (mesto)
*hrad, pozri Palmela (hrad)
Zoznam mužských rehoľných rádov a združení

Z**oznam mužských rehoľných rádov a združení** obsahuje mužské rehoľné rády a združenia pôsobiace na Slovensku, ale aj tie, ktoré na Slovensku nepôsobia.

## Pôsobiace na Slovensku

## Nepôsobiace na Slovensku

## Referencie

## Pozri aj
* Zoznam ženských rehoľných rádov a združení
* Rehoľný rád

## Externé odkazy
* Mužské rehole - kbs.sk
* Rímskokatolícke mužské rehole, kvrps.sk
* Gréckokatolícke rehole, kvrps.sk
* Mužské rehole, Rehole.sk
* Rehoľná abeceda, televízia Lux

Kategória:Kresťanské zoznamy
Kategória:Duchovné rády
Kategória:Mužské rehoľné rády a združenia
Borås

**Borås** (vyslovuje sa Buros) je mesto v juhozápadnom Švédsku, v provincii Västra Götaland. V súčasnosti (2010) tu žije 66 273 obyvateľov, v celej metropolitnej oblasti zhruba 100 000(?). Mesto je domovom úspešného futbalového klubu IF Elfsborg. *Borås* je centrom textilného priemyslu v Švédsku. 

## Dejiny
Mestu Borås dal jeho privilégiá v roku 1621 kráľ Gustáv II. Adolf. Dôvodom bolo dať obchodníkom právne predajné miesto pre svoj tovar. Mesto sa rozvíjalo čoskoro po tom ako bolo založené. 
Borås štyrikrát spustošil požiar: v roku 1681, 1727, 1822 a 1827. Caroli kostol je najstaršou budovou Boråsu, a odolal všetkým požiarom.

## Ekonomika
V mestskom erbe sú znázornené dve nožnice na strihanie oviec, je to tiež hold obrovskému množstvu kováčov, ktorí v minulosti v meste pôsobili. V súčasnej dobe drží švédsky rekord v počte zavedených zásielkových firiem.

V meste podnikajú Spoločnosť „SWEDAC“ a Ericsson, ktorý tu má veľký výrobný závod na výrobu mobilov. 

Mimo mesta leží priemyselný park „Viared“, existuje tu veľa spoločností, špecializujúcich sa na oblasť logistiky. Spoločnosti v Borås úzko spolupracujú s miestnou univerzitou rovnako ako s SP, najväčším technickým výskumným inštitútom vo Švédsku. Okrem toho, že prevádzkuje atómové hodiny, ktoré stanovujú národný čas, SP vykonáva rôzne testy a výskum na podporu bezpečnosti spotrebiteľov.

## Osobnosti mesta
*Ingvar Carlsson (* 1934), politik a bývalý premiér Švédska
*Carolina Klüftová (* 1983), majsterka sveta v sedemboji

## Partnerské mestá
*  Espelkamp, Nemecko
*  Mikkeli, Fínsko
*  Molde, Nórsko
*  Vejle, Dánsko

## Referencie


## Iné projekty

## Externé odkazy

## Zdroj


Kategória:Mestá vo Švédsku
Matosinhos

**Matosinhos** môže byť v Portugalsku:
*okres (município), pozri Matosinhos (okres)
*mesto (cidade), pozri Matosinhos (mesto)
*obec (freguesia), pozri Matosinhos (obec)
Milosrdné sestry

**Milosrdné sestry** môže byť:
*súhrnné označenie ženských katolíckych rádov aj laických združení zaoberajúcich sa starostlivosťou o chorých
*Rád milosrdných sestier Panny Márie Jeruzalemskej
*vincentky
Salvador (mesto)

**Salvador de Bahia** (celým názvom *São Salvador da Bahia de Todos os Santos*) je hlavné mesto brazílskeho spolkového štátu Bahia. Nachádza sa na polostrove oddeľujúcom vody Atlantického oceánu a Zátoky všetkých svätých (Baía de Todos-os-Santos). Je významným brazílskym prístavom a centrom obchodu. V roku 2015 tu žilo 2 921 087 obyvateľov, čím je tretím najväčším mestom Brazílie.

Historické centrum okolo mestskej štvrti Pelourinho s mnohými stavbami v renesančnom a barokovom štýle je od roku 1985 zapísané na zozname svetového dedičstva UNESCO.

Mesto bolo založené roku 1549 a do roku 1763 bolo hlavným mestom portugalskej kolónie. Vzhľadom k svojmu prednostnému postaveniu počas koloniálneho obdobia sa v meste stretávali indiánske, európske a africké kultúrne vplyvy. Mesto je dodnes jedným z centier africko-brazílskej kultúry. 
Zástavba Salvadora je rozdelená medzi Dolné a Horné mesto, medzi ktorými je výškový rozdiel až 80 m a ktoré spája známy výťah Lacerda. S mestom je spojený spisovateľ Jorge Amado, ktorý vo svojich knihách opisuje svojráznu atmosféru mesta, charakteristickú prelínaním jednotlivých kultúr.

## Partnerské mestá
*  Angra do Heroísmo, Portugalsko, 1985
*  Cascais,  Portugalsko, 1985
*  Cotonou, Benin, 1987
*  Havana, Kuba, 1993
*  Charbin, Čína, 2003
*  Pontevedra, Španielsko, 1992
*  Lisabon, Portugalsko, 1985
*  Los Angeles, Kalifornia, USA, 1962
*  Miami, Florida, USA, 2006
*  Pontevedra, Španielsko, 1992
*  Sciacca, Taliansko, 2001

## Galéria

File:Monumento à Visconde de Cairu.jpg|výťah Lacerda
File:Building Facades - Harbor at Salvador - Brazil.jpg|nábrežie v historickom prístave
File:Sussuarana (Salvador) 2.jpg|favela v štvrti Sussuarana


## Referencie


## Iné projekty

## Externé odkazy
* Oficiálna stránka

## Zdroj

Kategória:Mestá v Brazílii
Kategória:Bývalé hlavné mestá
Kategória:Lokality Svetového dedičstva v Brazílii
Vincentka

**Vincentka** môže byť:
*jednotné číslo slova vincentky
*minerálna voda z Luhačovíc, pozri vincentka (Luhačovice)
Cupressus atlantica

náhľad|Cupressus atlantica
**Cupressus atlantica** (*Cupressus atlantica*) je vzácny, endemický vždyzelený ihličnan z čeľade cyprusovité, vyskytujúci sa v západnom Maroku v údolí rieky Oued n'Fiss, v pohorí Atlas. Patrí medzi ohrozené druhy.

## Opis
Cyprus atlaský je stredne vysoký strom, dorastajúci do výšky 35 m, kužeľovitý, trocha rozložitý, s kmeňom v priemere 1 m. Kôra je sivohnedá, pozdĺžne rozbrázdená. Vetvy nabiehajú už na kmeni, so zakrivením nahor. Ihličie je malé, trojuholníkové, svetlozelené. Kvitne na jar, malé šišky dozrievajú na ďalší rok. Keďže strom rastie vo výškach 1200 - 2000 m nad morom, v drsnom podnebí, pričom ide o dlhoveký strom, niektoré jedince dosahujú vek až 2000 rokov, môže nadobúdať rôzne skrútené tvary s hrubým kmeňom. Znáša rôzne pôdy.

## Zdroj
 Conifers.org

Kategória:Cyprusovité
Matosinhos (mesto)

náhľad|Igreja do Senhor Bom Jesus

**Matosinhos** je mesto v Portugalsku. Má  45 703 obyvateľov. Je rodiskom architekta Siza Vieira a je súčasťou aglomerácie druhého najväčšieho mesta v krajine Porta.

Na pobreží leží prístav Porto de Leixões, najväčší umelý prístav v Portugalsku a hlavný morský prístav  metropolitnej oblasti Grande Porto.

## Pamätihodnosti
* Igreja do Senhor Bom Jesus - barokový chrám z osemnásteho storočia, ktorého architektom je Nicolaï Nasoni. 
* Padrão do Bom Jesus de Matosinhos — kríž z osemnásteho storočia, je národnou kultúrnou pamiatkou. 
* Mosteiro de Leça do Balio - Národná kultúrna pamiatka, kláštor prestavaný v štrnástom storočí a nedávno reštaurovaný. Kláštor je gotický kostol s románskymi prvkami. 
* Cruzeiro manuelino (manuelský kríž) - národná kultúrna pamiatka  
* complexo fabril romano de salga e transformação de pescado —  rímsky výrobný areál na solenie a spracovanie rýb, národná kultúrna pamiatka, skladá sa  z 23 nádrží vykopaných na pláži balvanov Angeiras.

## Iné projekty

## Externé odkazy
* cm-matosinhos.pt 

Kategória:Mestá v Portugalsku
Belém

thumb|Belém
thumb|Poloha mesta na mape Brazílie
**Belém** je mesto v severnej časti Brazílie, hlavné a najväčšie mesto štátu Pará. V meste žije v súčasnosti zhruba 1 430 000 obyvateľov, v celej metropolitnej oblasti tak asi 2 090 000; okrem mesta Manaus je najväčším mestom Amazónie; býva označované ako „metropola Amazónie“. Ďalšou prezývkou je „mesto mangovníkov“, odkazujúc na množstvo týchto stromov v uliciach. Veľkú časť obyvateľstva tvoria miešanci portugalských imigrantov a domorodých indiánov Tupinamba. 

Mesto leží na polostrove tvoreného sútokom niekoľkých riek, z ktorých najväčšia je Guamá, prítok rieky Pará, ramena delty Amazonky.

Mesto bolo založené v januári 1616, teda v časoch Iberskej únie. Pôvodný názov *Feliz Lusitânia* bol niekoľkokrát zmenený až do dnešnej podoby; Belém je portugalským názvom mesta Betlém.

V meste sa nachádza medzinárodné letisko. Vďaka cestnému a riečnemu spojeniu je jednou z hlavných brán celej severnej Brazílie. Železnica sa tu neprevádzkuje.

## Iné projekty

## Externé odkazy
* Oficiálne stránky prefektúry 

Kategória:Mestá v Brazílii
Kategória:Prístavné mestá Atlantického oceánu
Repisko (Malopoľské vojvodstvo)

náhľad|Poloha obce v rámci Poľska
**Repisko** (, , ) je dedina v Poľsku. Pôvodne obec takmer výlučne osídlená slovenským etnikom (súčasť Uhorska, v rokoch 1939 – 1945 patrila Slovensku) bola roku 1945 anektovaná Poľskom (dokopy 13 spišských a 12 oravských obcí). Nachádza sa v jeho južnej časti pri hranici so Slovenskom.

## Referencie

## Pozri aj
* Poľský Spiš

## Externé odkazy
* Spolok Slovákov v Poľsku

Kategória:Dediny v Poľsku
Kategória:Malopoľské vojvodstvo
Striedač

thumb
thumb
**Striedač** alebo **invertor** (angl. *inverter*) je elektrické zariadenie, ktoré konvertuje jednosmerný prúd (DC) na striedavý prúd (AC). Používa sa v prípadoch, keď je dostupný zdroj jednosmerného prúdu, no na ďalšie využitie je vhodnejší striedavý prúd. Striedače sa využívajú pri pripojení fotovoltických článkov (zdroj jednosmerného prúdu) na elektrickú rozvodnú sieť, napájaní bežných elektrospotrebičov z akumulátorov alebo v dopravných prostriedkoch, vybavených asynchrónnymi motormi, ktoré sú napájané pomocou jednosmernej napájacej sústavy.

Bezpohybové striedače nemajú pohyblivé časti. Sú používané v mnohých zariadeniach, od malých spínaných zdrojov v PC, až po veľké elektrárenské striedače.

## Iné projekty

## Zdroj

## Ďalšie zdroje

Kategória:Elektrické stroje
Nedeca

náhľad|Nedeca
**Nedeca** (, , ) je poľská dedina, súčasť obce Łapsze Niżne. Je historicky súčasťou regiónu Spiš. Bola to súčasť Uhorska, v rokoch 1939 - 1945 patrila Slovensku bola roku 1920 a opätovne v roku 1945 pričlenená k Poľsku (dokopy 13 spišských a 12 oravských obcí). Nachádza sa v jeho južnej časti pri hranici so Slovenskom.

Nachádza sa tu Nedecký hrad, ktorý leží v nadmorskej výške 560 m, taktiež veľké priehradné jazero pri hydroelektrárni postavenej v roku 1997.

V rokoch 1942 – 1945 v obci pôsobil ako učiteľ Rudolf Dočolomanský (1899 – 1954), narodili sa tu jeho deti, herci Michal Dočolomanský (1942 – 2008) a Lucia Dočolomanská (* 1943).

## Galéria

Súbor:Niedzica Castle Czorsztyn 01.jpg|Nedecký hrad
Súbor:095.Kościół św. Bartłomieja.jpg|Kostol sv. Bartolomeja


## Referencie

## Pozri aj
* Poľský Spiš

## Iné projekty

## Externé odkazy
* Spolok Slovákov v Poľsku

Kategória:Dediny v Poľsku
Kategória:Malopoľské vojvodstvo
Zanabazar

**Zanabazar** (podľa rovnomenného zakladateľa tibetského budhizmu) bol drobný mäsožravý dinosaurus (teropód) z čeľade Troodontidae, ktorý žil v období vrchnej kriedy (asi pred 70 Ma) na území dnešného Mongolska. Jediný druh tohto rodu je **Zanabazar junior**.

Fosílie tohto vrchnokriedového dinosaura boli objavené v preslávenom súvrství Nemegt a už v roku 1974 opísané Rinchenom Barsboldom ako nový druh rodu Saurornithoides (*S. junior*). V roku 2009 však paleontológ Mark Norell tento druh reklasifikoval ako samostatný rod a určil pre neho názov Zanabazar. Tento troodontid je najväčším príslušníkom svojej čeľade a s výnimkou rodu Troodon je výrazne väčší ako všetci ostatní zástupcovia (lebka meria na dĺžku 272 milimetrov).

## Referencie

## Zdroj
* 

Kategória:Troodontidae
Kategória:Kriedové dinosaury
Kategória:Dinosaury z Ázie
Zoznam miest v Mozambiku

Toto je **zoznam miest v [[Mozambik]]u**.

Zďaleka najväčšou mestskou aglomeráciou v Mozambiku je Maputo, kde 1. januára 2005 žilo 1 810 641 obyvateľov, čo predstavuje asi 10% obyvateľstva celej krajiny.

V nasledujúcej tabuľke sú uvedené mestá nad 20 000 obyvateľov, výsledky sčítania obyvateľstva z 1. augusta 1980 a 1. augusta 1997, odhady počtu obyvateľov k 1. januáru 2005 a správne jednotky (provincie), do ktorých mestá patria. Mesto (*Cidade*) Maputo je samostatné a nepatrí do žiadnej provincie. Počet obyvateľov sa vzťahuje na vlastné mesto bez predmestí. Mestá sú zoradené podľa veľkosti.

## Zdroj

## Externé odkazy
* Instituto Nacional de Estatistica Moçambique
* World Gazetteer - počty obyvateľov mozambických miest v súčasnosti
* City Population - historické počty obyvateľov

!
Mozambik
Callawayasaurus

**Callawayasaurus** je vyhynutý rod dlhokrkých plesiosaurov, žijúcich v období spodnej kriedy asi pred 125112 miliónmi rokov na území dnešnej Južnej Ameriky (Kolumbia).

Callawayasaurus sa od ostatných plesiosaurov vôbec nelíšil – mal dlhý krk, malú hlavu, štyri plutvy a relatívne krátky chvost. Celková dĺžka zvieraťa činila zhruba 8 metrom. Živil sa pravdepodobne lastúrnikmi a hlavonožcami. Rod zahŕňa 1 druh, ***Callawayasaurus colombiensis***.

Kategória:Elasmosauridae
Sarcosuchus

**Sarcosuchus** bol obrí krokodílovitý tvor, príbuzný dnešným krokodílom. Žil v období spodnej kriedy, približne pred 115 – 110 miliónmi rokov na území dnešnej Afriky (a zrejme aj Južnej Ameriky). Najväčší a najsilnejší krokodíl, ktorý sa kedy prechádzal po Zemi.

## Opis
Rozmery sarkosucha boli impozantné. Dĺžka tela mohla u starších jedincov dosiahnuť až 12,2 metra, ale je pravdepodobné, že mohol merať aj viac (12,5 m + 1,8 m lebka). Hmotnosť mal medzi 8 – 10 tonami. Bol teda dvakrát dlhší a päťkrát ťažší ako najväčší dnešný krokodíl morský. Medzi pravekými krokodílmi mu konkurovali len tri rody, napríklad o niečo mladší Deinosuchus z vrchnej kriedy. Lebka bola vyzbrojená relatívne úzkymi, ale veľmi silnými čeľusťami a mohla dosiahnuť dĺžku až 1,8 metra. Sila stisku čeľustí mohla dosiahnuť extrémne hodnoty 80 kN, takže Sarcosuchus zrejme dokázal uloviť aj väčšie bylinožravé dinosaury, chodiace piť k rieke. Mohol sa však živiť aj veľkými rybami, ktoré v vtedajších sladkovodných ekosystémoch dosahovali dĺžky 1,8 metra a hmotnosti 90 kg. Sarcosuchus bol vo svojej dobe každopádne dominantným predátorom sladkovodného prostredia.

## Iné projekty

## Zdroj
* 

Kategória:Krokodílotvaré
Kategória:Prehistorické plazy
Bakersfield

thumb|Bakersfield

**Bakersfield** je mesto v americkom štáte Kalifornia. 

Má okolo 347&nbsp;483 obyvateľov a metropolitná oblasť asi 827&nbsp;173. Je to deviate najväčšie mesto v Kalifornii. 

## Osobnosti mesta
* Merle Haggard (* 1937),  country spevák a skladateľ
* Robert Beltran (* 1953), herec
* Reginald Arvizu (* 1969), americký basgitarista, člen skupiny *Korn*

## Partnerské mestá
*  Minsk, Bielorusko
*  Pučchon, Južná Kórea
*  Santiago de Querétaro, Mexiko
*  Wakajama, Japonsko

## Iné projekty

Kategória:Mestá v Kalifornii
Katechizmus katolíckej cirkvi

**Katechizmus katolíckej cirkvi** je katechizmus, ktorý obsahuje náuku katolíckej cirkvi.

Zverejnil ho Ján Pavol II. v roku 1992 apoštolskou konštitúciou Fidei depositum. Katechizmus katolíckej cirkvi nemá za cieľ nahradenie riadne schválených miestnych katechizmov ale podnietenie zostavovania nových miestnych katechizmov.

## História

Rozhodnutie publikovať katechizmus bolo prijaté na druhom mimoriadnom generálnom zhromaždení synody biskupov, ktoré sa kontalo od 24. novembra do 8. decembra 1985. Toto zhromaždenie zvolal pápež Ján Pavol II. pri príležitosti 20. výročia konania druhého vatikánskeho koncilu. Komisia pre prípravu katechizmu bola ustanovená v roku 1986. Pozostávala z 12 biskupov a kardinálov, viedol ju kardinál Jozeph Ratzinger. Komisii asistoval výbor pozostávajúci zo siedmich diecéznych biskupov, expertov v teológii a katechéze.

Tajomníkom komisie pre katechizmus bol Christoph Schönborn, pôvodne profesor dogmatiky vo Fribourgu, a od roku 1991 pomocný biskup vo Viedni. Okrem Josepha Ratzingera boli členmi komisie: kardinál William Wakefield Baum, kardinál Simon D. Lourdusamy, kardinál Jozef Tomko, kardinál Antonio Innocenti, arcibiskup Jan Schotte, kardinál Bernard F. Law (Boston), arcibiskup Jerzy Stroba (Poznaň), arcibiskup Henry Sebastian D'Souza (Kalkata), arcibiskup Isidore de Souza (Cotonou, Benin), biskup Felipe Santiago Benítez Ávalos (Asunción, Paraguay), melkitský arcibiskup sýrskeho Aleppo Néophytos Edelby (neskôr nahradený maronitským biskupom Guy-Paul Nouja)).

Redakčný výbor tvorili: José Manuel Estepa Llaurens (španielsky vojenský biskup), arcibiskup Jean-Marcel Honoré (Tours), arcibiskup Estanislao Esteban Karlic (Paraná, Argentína), biskup David Every Konstant (Leeds), arcibiskup Joseph Levada (Portland v Oregone) ), Biskup Alessandro Maggiolini (Carpi, Como od roku 1989), biskup Jorge Arturo Medina Estévez (Rancagua, Čile), maronitský kňaz Jean Corbon (Libanon).

Text bol schválený Jánom Pavlom II. 25. júna 1992 a promulgovaný 11. októbra 1992, na 30. výročie otvorenia druhého vatikánskeho koncilu prostredníctvom apoštolskej konštitúcie Fidei depositum.

## Štruktúra

Text sa člení na štyri hlavné časti:
* Vyznanie viery
* Slávenie kresťanského tajomstva
* Život v Kristovi
* Kresťanská modlitba

Neskôr bolo vydané kompendium tohto katechizmu, ktoré jeho náuku prináša v skrátenej forme.

## Referencie

## Externé odkazy
* *Katechizmus Katolíckej cirkvi.* Trnava : Spolok svätého Vojtecha, 1998. X + 918 s. ISBN 80-7162-253-2 Dostupné online na oficiálnej stránke KBS
Kategória:Katolícka cirkev
Krempachy

náhľad|Kostol sv. Martina v Krempachoch
**Krempachy** (, ) sú dedinou na Spiši. Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (dokopy 13 spišských a 12 oravských obcí).  Nachádza sa v jeho južnej časti pri hranici so Slovenskom.

## Referencie

## Pozri aj
* Poľský Spiš

## Iné projekty

## Externé odkazy
* Spolok Slovákov v Poľsku

Kategória:Dediny v Poľsku
Kategória:Malopoľské vojvodstvo
Hypsilofodony

**Hypsilofodony** (neformálne **hypsilofodontidy**; *lat.* Hypsilophodontidae) sú taxón ornitopódnych dinosaurov, považovaných za rýchle dvojnohé bylinožravce, dosahujúci dĺžku 1-2 (ale aj 4) metrov. Ich názov (ktorý doslova znamená „zub s vysokou korunkou“) bol odvodený od mena *Hypsilophus*, skoršieho latinského označenia niektorých leguánov. Ich pozostatky boli nájdené v Ázii, Austrálii, Európe a v Severnej aj Južnej Amerike vo vrstvách pochádzajúcich zo strednej jury až vrchnej kriedy. Do skupiny sú tradične zahŕňané všetky dvojnohé vtákopanvé dinosaury, ktoré nepatria k iguanodontom (Iguanodontia). Niektoré skoršie fylogenetické štúdie skupinu považovali za prirodzenú, ale v súčasnosti je väčšinou označovaná za parafyletickú, lebo taxóny, ktoré obsahuje, vedú k iguanodontom. Niektoré z týchto štúdií vyradili niektorých tradičných členov z tejto skupiny i z infraradu Ornithopoda, a tak jediným istým členom ostáva rod Hypsilophodon.

## Spôsob života
Hypsilofodony boli malé (asi 1 až 2 metre dlhé) dvojnohé bylinožravce, prispôsobené k behu. Často bývajú neformálne prirovnávané ku gazelám. Existujú tiež dôkazy o tom, že prinajmenšom niektoré z nich (napr. Orodromeus) vychovávali svoje mláďatá v brlohoch.

## Taxonómia
* čeľaď Hypsilophodontidae
** rod Agilisaurus
** rod Jeholosaurus
** rod Leaellynasaura
** ?rod Gasparinisaura
** podčeľaď Zephyrosaurinae
*** rod Zephyrosaurus
*** rod Orodromeus
** podčeľaď Othnieliinae
*** rod Othnielia
** podčeľaď Hypsilophodontinae
*** rod Hypsilophodon
*** rod Yandusaurus
** podčeľaď Thescelosaurinae
*** rod Bugenasaura
*** rod Parksosaurus
*** rod Thescelosaurus

## Iné projekty

## Referencie
* 

Kategória:Ornithopoda
Slon lesný

**Slon lesný** alebo **lesný slon** môže byť:
**[[Palaeoloxodon antiquus]]*
*menej vhodne: *Loxodonta cyclotis*, synonymum: slon pralesný , pozri slon pralesný

## Zdroje
Slovensko na Majstrovstvách sveta v atletike 2011

**[[Slovensko]] na [[Majstrovstvá sveta v atletike 2011|Majstrovstvách sveta v atletike 2011]]** reprezentovalo osem atlétov. Pôvodne ich malo byť deväť, no Martina Hrašnová zo zdravotných dôvodov odmietla účasť.

## Účastníci

## Výsledky
### Muži
**Bežecké disciplíny a chôdza**

**Technické disciplíny**

### Ženy
**Bežecké disciplíny a chôdza**

**Technické disciplíny**

## Referencie


## Zdroj
* Zdroj 

Kategória:Majstrovstvá sveta v atletike 2011
Kategória:Atletika na Slovensku
Hrnčár

**Hrnčár** (*Hrnčárová*), **Hrnčiar** (*Hrnčiarová*):
* Eduard Hrnčár
* Norbert Hrnčár

## Hrnčiar
* Andrej Hrnčiar
* Juraj Hrnčiar
Toyota Auris

**Toyota Auris** je troj alebo päťdverový hatchback nižšej strednej triedy, ktorý od roku 2007 vyrába japonská automobilka Toyota; od roku 2013 aj ako combi verzia s označením Touring Sports. Jeho predchodcom a nasledníkom bol automobil Toyota Corolla v karosárskej verzii hatchback. S typom Corolla E150 má rovnakú platformu.

Pôvodna Toyota Auris sa vyrábala v  motorizácii 1.33 a 1.6.
Dalsia generácia už presla na hybridný pohon a v ponuke pribudol v lexuse otestovaný 1.8l automat.

V roku 2019 sa automobilka rozhodla navrátiť k pôvodnému menu Toyota Corolla a všetky karosérie vrátane hatchbacku a combi nesú spoločné meno.

## Motory
### Zážihové
* 1.33L 101 hp
* 1.4L 97 hp
* 1.6L 132 hp
* 1.8L 147 hp
* 2.4L 158 hp

### Vznetové
* 1.4L 90 hp
* 2.0L 126 hp
* 2.2L 177 hp

## Pretekárske verzie
thumb|left|Toyota Auris S2000
### Toyota Auris S2000
Všetky kolesá poháňa šestnásťventilový radový štvorvalec OHC Toyota 3SGE s objemom 1998 cm3. Motor má výkon 260 koní a krútiaci moment 240 Nm. Všetky tri diferenciály sú mechanické. 3estistupňová sekvenčná prevodovka je od firmy Sagev. Hmotnosť vozidla je okolo 1200 kg. Na rozdiel od typu Corolla S2000 sa u typu Auris S2000 na vývoji podieľal aj továrenský tím Toyota Motorsport. Vozidlo je určený najmä pre preteky v juhoafrickom šampionáte. 

## Referencie
* 


Kategória:Automobily Toyota
Kategória:Automobily nižšej strednej triedy
Võ Nguyên Giáp

**Võ Nguyên Giáp** (; * 25. august 1911, An Xá, Vietnam –  † 4. október 2013, Hanoj) bol vietnamský politik a generál. Bol najvyšším veliteľom vietnamských resp. komunistických vojsk počas indočínskej (1946 – 1954) a vietnamskej vojny (1960 – 1975).

Narodil sa v An Xá v kraji Lệ Thủy, v provincii Quang Binh vo Vietname. Pôsobil ako učiteľ a novinár. Vstúpil do protifrancúzskeho povstaleckého hnutia Viet Minh. Neskôr po porážke Francúzov pôsobil ako najvyšší veliteľ Severovietnamskej armády, minister vnútra a minister obrany. Spolu s komunistickým vodcom Ho Či Minom sa podieľal na vedení dlhotrvajúcej vojny s Južným Vietnamom a USA. Bol členom najužšieho vedenia krajiny ako člen politbyra strany Lao Động.

## Referencie

## Iné projekty

Kategória:Vietnamské vojenské osobnosti
Kategória:Vietnamskí politici
Kategória:Vietnamské osobnosti vietnamskej vojny
Kategória:Storoční ľudia
Nick Bollettieri Tennis Academy

**The Nick Bollettieri Tennis Academy** (skr. NBTA; doslova: *Tenisová akadémia Nicka Bollettieriho*) je stredisko na výučbu tenisových talentov a na tréning tenistov so sídlom v Bradentone na Floride v USA, ktoré založil v roku 1978 Nick Bollettieri. 

Systém výučby je založený na kombinácii náročnej tenisovej prípravy a plnenia školskej dochádzky, fakticky tenisovo orientovanej triedy. Dôraz sa kladie na disciplínu, zodpovednosť a ctižiadosť študentov, aby dosahovali čo najlepšie výsledky v tenise aj mimo neho. 

Akadémia využíva 35 dvorcov s tvrdým povrchom, 16 antukových kurtov a 4 halové dvorce. Je považovaná za najslávnejšiu tenisovú akadémiu na svete.

## Známi absolventi

## Externé odkazy
* www.imgacademies.com - oficiálna stránka 

## Zdroj

Kategória:Tenis
100 (číslo)

**Sto** (100) je prirodzené číslo predchádzajúce číslu 101 a nasledujúce po čísle 99.

## V čase
* Storočie má 100 rokov. Rok 100 je posledný v 1. storočí nášho letopočtu.

Kategória:Celé čísla
Kategória:Čísla
Natty Bumppo

**Natty Bumppo** je hlavnou postavou kníh Jamesa Fenimore Coopera, ktoré sa súhrnne nazývajú Príbehy Koženej pančuchy.

Natty Bumppo bol vychovaný indiánmi. Je zálesák, lovec a výnimočný strelec. Jeho charakterové vlastnosti ako morálna integrita, úcta k životu a kultúre pôvodných obyvateľov Ameriky, ako aj nezávislosť je typická pre vzor vznikajúcich Spojených štátov amerických.

Kategória:Fiktívne postavy
Pytón písmenkový

**Pytón písmenkový** alebo **pytón africký** alebo staršie **pytón assala** () je druh hada z čeľade pytónovité. Je jedným z najväčších hadov sveta dorastajúcich dĺžky až 7 m a hmotnosti okolo 100 kg. Väčšinou však dorastajú iba 34,5 metra, samce necelé 4 metre.

## Areál rozšírenia
Tento mohutný had obýva prevažne západnú Afriku od tropickej oblasti (Kongo, Uganda, Sudán a Etiópia), až po južný okraj Sahary. V dospelosti vyhľadáva skôr suchšie biotopy, otvorené roviny savanového typu a riedke kroviny. Pytón písmenkový je aktívny skôr v noci, kedy najčastejšie loví.

## Opis
Sfarbenie pytóna písmenkového je hnedé až sivohnedé, s červenohnedými až čiernymi škvrnami na chrbte. Škvrny sú od stredu svetlé a smerom k okrajom tmavšie, až čierne. Podobné pravidelné škvrny tvaru polmesiaca sa tiahnu aj po bokoch hada. Klinovitá hlava s dvoma svetlými pruhmi pri oku, a výraznými receptormi na hornej i dolnej čeľusti, je len nevýrazne oddelená od tela.

## Potrava
Jej korisťou sa stávajú prevažne potkany, zajace, vtáky, opice, niektoré druhy antilop a diviaky. Na korisť väčšinou číha z vyvýšeného miesta, odkiaľ sa jej bleskovým výpadom zmocní. Doma chované hady prijímajú potkany, králiky a morčatá, občas môžeme spestriť jedálniček sliepkou. Veľkí jedinci s chuťou zoberú aj zviera veľkosti 10 kg prasiatka.

## Chov v teráriu
Tak ako všetky veľké hady, potrebuje aj pytón písmenkový veľké, dobre zaistené terárium, ktorého dĺžka by mala tvoriť aspoň polovicu dĺžky chovaného hada. Ako substrát môžeme použiť napr. zmes piesku a štrku, alebo zvoliť tzv. sterilný chov, kedy podlahu terária tvorí drevený rošt, alebo iný hladký a umývateľný materiál. Nevyhnutná je pevná a veľká vodná nádrž, ktorú pytón písmenkový často navštevuje. Teplotu udržiavame na 2532 °C cez deň, v noci môžeme nechať klesnúť teplotu až k 18 °C. Jedinci z prírody – najmä z juhu Afriky – by mali 2 až 4 mesiace zimovať.

## Rozmnožovanie
K páreniu dochádza zhruba v novembri až marci. Dospelé hady môžeme k páreniu stimulovať znížením teploty asi na 22 °C a skrátením dňa na 810 hodín pri častom, ale jemnom rosení. Samica nakladie asi 2080 vajec (podľa veľkosti samice), ktoré po vzore mnohých pytónov zahrievajú vlastným telom. Mláďatá sa liahnu pri inkubačnej teplote 30 °C za 7080 dní. Sú okolo 70 cm dlhé a ihneď po prvom vyzlečení s chuťou lovia dospelé myši. Zdržujú sa prevažne v okolí vodných zdrojov. Bývajú kúsavé a s pribúdajúcim vekom sa to väčšinou nelepší. Pohlavnej dospelosti dosahujú už v 24 rokoch, páriť sa začínajú približne vo veľkosti tesne cez 2 metre.

Pre chov pytóna písmenkového je potrebné povolenie. Vzhľadom k svojej agresivite a hryzavosti ho nemožno odporučiť pre chov v bytoch a jeho chov by mal byť obmedzený na skúsených teraristov a kompetentné pracovisko. Všeobecne sa má zato, že tento had je najagresívnejší zo všetkých pytónov a ani mláďatá odchované v zajatí na tom nebývajú až na výnimky o mnoho lepšie.

## Referencie

## Iné projekty

## Zdroj

Kategória:Pytónovité
Kategória:Takmer ohrozené druhy